runetrust/blame-folketinget-dk huggingface dataset:
Zenia Stampe (RV), 2014-05-08:
Jeg tror, at en behandlingsgaranti bliver for stor en kamel at sluge ved en satspuljeforhandling, for hvis det er 70 mio. kr., er det trods alt ret mange penge, og det er jo ikke bare et forsøg eller en pulje; det vil jo være noget, som så rækker ud i tiden.
Jette Gottlieb (EL), 1999-11-02:
Går man ind for et mere forpligtende samarbejde mellem de nordiske lande på større eller mindre områder - det kunne f.eks. være, lad os sige et nordisk-økonomisk fællesmarked, hvor vi aktivt arbejder for at binde landene stærkere sammen økonomisk og arbejdsmarkedsmæssigt og infrastrukturelt - eller Norden som en udenrigspolitisk eller militærpolitisk blok, vi ser for os som et alternativ til NATO og EU's fælles udenrigs- og sikkerhedspolitik?
Helle Bonnesen (KF), 2023-05-25:
Det er altså, at vi ikke har lidt mere udvikling i redegørelsen, og jeg ved, jeg bliver krævende, men der bliver nævnt et par sammenligningstal hist og pist, men redegørelsen er meget et øjebliksbillede mere end en redegørelse over de 25 år, som vi jo har tørstet efter.
Niels Helveg Petersen (RV), 2003-03-26:
Vi lægger også vægt på, at toldnedsættelser skal tilrettelægges på den måde, at der bliver tale om en særlig og differentieret behandling af udviklingslandene, og vi lægger vægt på, som det desværre kortfattet er nævnt i forslaget til vedtagelse, at når det drejer sig om TRIPS og medicin, skal udviklingslandenes adgang til forsyning af effektiv medicin forbedres.
Karen Jespersen (V), 2009-03-11:
Og hvis det er sådan, at man bruger penge til at ansætte nogle, der render rundt og sympatiserer og viser forståelse for dem, der udøver kriminalitet, så synes jeg ærlig talt, man skulle starte med at finde ud af, hvordan man undgår den slags i stedet for at lave nye projekter med nye pædagoger eller aktører, som det hedder - undskyld, hvis det ikke er pædagoger kriminalpræventive aktører, som har forståelse og sympati for det.
Niels Jørgen Langkilde (KF), 1997-12-04:
Grundlæggende er Det Konservative Folkeparti jo tilhænger af den Amsterdamtraktat, som nu ligger på bordet, op det er vi af mange grunde, men en af de væsentlige grunde i vores argumentation er selvfølgelig de fornemme resultater, der er nået på miljøområdet.
Morten Messerschmidt (DF), 2005-06-16:
Det, der er centralt her, er jo, at hvor hr. Svend Auken ønsker den debat om softwarepatentdirektivet, om servicedirektivet og alle andre direktiver foretaget i Europaudvalget, som har lukkede møder med fortrolige referater uden pressen til stede, så ønsker vi i Dansk Folkeparti, at debatten foregår her fra Folketingets talerstol med pressen der og med befolkningen her, sådan at befolkningen og pressen kan se, hvad hr. M053S47324871subh.fm Page 4876 Tuesday, November 8, 2005 4:36 PM Svend Auken og Socialdemokratiet foretager sig.
Christine Antorini (S), 2005-06-14:
Der er med det her lovforslag og også nogle af de øvrige lovforslag, der kommer om lidt, blevet sikret, at to elever, både i de midlertidige og i de permanente bestyrelser for de nye selvejende institutioner, kommer til at være med, og at deres synspunkter bliver ført til protokols, dog har de ikke stemmeret.
Torben Hansen (S), 2005-06-14:
Men jeg synes, at man trods alt som politiker i et oplyst samfund, når der rent faktisk ligger noget materiale, og når der er nogle, der har tænkt over det her, der siger, at det her måske er klogt, så har en forpligtelse til at gå ind og kigge på det og se, om man ikke kunne bruge bare noget af det.
Flemming Hansen (KF), 1998-10-29:
Det her lovforslag ligger i virkeligheden fuldstændig i forlængelse af den opfattelse, som vi har: at Socialdemokratiet og regeringen ikke interesser sig meget for de mindre og de mellemstore virksomheder i dette land og slet ikke for de små, for den godtgørelse, de hidtil har fået for deres udgifter til administration og skatter, skal nu halveres, og senere skal den bortfalde.
Kim Andersen (V), 2002-12-09:
Der er lavet et medieforlig i foråret, og der er brugt et flertal til dét, og der er en politisk uenighed om elementer i medieforliget, men der er bestemt ikke nogen som helst grund til at stille spørgsmål til eller rette kritik mod proceduren i forbindelse med behandlingen af lovforslag nr. L 40.
Ole Vagn Christensen (S), 2002-03-22:
Når jeg interesserer mig for det her spørgsmål, så er det jo sådan set, fordi de gode virksomheder ikke skal udkonkurreres af de dårlige virksomheder, og det går jeg virkelig ud fra er et princip, som jeg kunne forstå på det svar, hr. Bent Bøgsted gav tidligere, at hr. Bent Bøgsted også er enig med os i.
Joachim B. Olsen (LA), 2019-02-21:
Så kan jeg undre mig over, at den yderste venstrefløj, som heller ikke vil være med til, at der kommer folk til Danmark for at arbejde, som ikke vil vedtage det her forslag, som vil betyde, at der kommer folk hertil for at arbejde, samtidig er imod, at vi begrænser tilgangen af flygtninge, som, må vi bare konstatere, ikke er en god forretning for det danske samfund, og som ikke arbejder.
Per Clausen (EL), 2009-12-10:
Det er godt at vide, at der er penge nok, at der er vilje osv. Vi har fremsat forslaget her som et lidt anderledes forslag, end man traditionelt gør, og de fleste ordførere har jo også forholdt sig til forslaget ud fra en ambition om, hvor vigtigt det er at undgå støj i de områder, hvor der bor mange mennesker.
Frank Jensen (S), 1998-11-19:
Som en opfølgning på ændringen af straffelovens § 235 i 1994 og med henblik på en øget indsats og koordinering og effektivisering af retsforfølgningen i sager om børnepornografi er der allerede i maj 1995 etableret en landsdækkende informationsindsamling under Rigspolitichefen.
Thor Pedersen (V), 2003-10-22:
Så hvis vi er enige om, at det er god solidaritet at sikre det rummelige arbejdsmarked, så er der jo lige netop det motiv i det, at da man betaler til det alligevel, så kunne det være, man skulle overveje at tage imod en fleksjobber, hvor man jo så i virkeligheden kommer til at betale en meget lille andel i forhold til det, som man betaler på det private område, hvor de i dag tager ca. halvdelen af alle fleksjobbere helt uden udligningsordning.
Kim Behnke (FP), 1998-06-25:
Under førstebehandlingen af forslaget gjorde jeg opmærksom på, at dette forslag om delvis momsfradragsret for billeasing jo kun er et lille, lille bitte stykke i forhold til alt det, der venter os forude, hvor vi simpelt hen er nødsaget til af hensyn til EU-samarbejdet at få de danske beskatningsregler, afgiftsregler vedrørende vores automobiler lagt vældigt om.
Kim Edberg Andersen (DD), 2024-05-17:
Jeg tror ikke, at vi i Danmarksdemokraterne er uenige i, at kommunerne selvfølgelig også har et ansvar, og der er noget med planloven, i forhold til hvordan man har planlagt tingene, og der er sommerhusområder, hvor man ligesom tjener mange penge på at drive det i kommunen og have sommerhusområder.
Bertel Haarder (V), 2007-01-09:
Hvis fru Christine Antorini stiller et spørgsmål til mig i Folketinget i lighed med det spørgsmål, jeg fik fra hr. Martin Henriksen for et par uger siden, så vil jeg svare det samme til fru Antorini, som jeg gjorde til hr. Martin Henriksen, nemlig at jeg ikke vil ændre på ordningen, som den er.
Lissa Mathiasen (S), 2006-11-24:
Hvis Dansk Folkeparti ville have ladet være med at lave den aftale og havde brugt stemmerne sammen med os til en anden aftale, havde det været bedre for lejerne; hvis man i 2005 ikke havde indgået den aftale med regeringen, havde det kunnet gøres anderledes for lejerne; og hvis man i år havde ladet være med at lave den her aftale, ville det have betydet, at lejerne ikke skulle betale den her særskat, og det er det, det drejer sig om.
Mariann Fischer Boel (V), 2004-02-05:
Sagen er jo den, og jeg tror også, at hr. Kristen Touborg er fuldt bevidst om netop den sag, at der faktisk dyrkes rug i Danmark i dag uden brug af stråforkortere i det, der hedder kontraktavl, som møllerne efterspørger til rugbrød til danske forbrugere.
Lars Løkke Rasmussen (V), 2002-05-03:
Det er selvfølgelig også vigtige spørgsmål, men jeg synes nu, at vi skylder debatten at fastholde det, der er udgangspunktet, nemlig hvordan vi sikrer en dansk blodforsyning, der hviler på de principper, der jo altid har været enighed om, og som bl.a. fru Lone Møller så fornemt drog frem, nemlig princippet om frivillighed og ubetalthed.
Annette Lilja Vilhelmsen (SF), 2009-05-14:
Nyere undersøgelser viser, at bisfenol-A påvirker hjernens udvikling, adfærden og indlæringsevnen og derudover menes at være kræftfremkaldende, og stoffet er derfor også optaget på Miljøstyrelsens liste over farlige stoffer og findes på EU's liste over kemiske stoffer med dokumenterede hormonforstyrrende effekter.
Klaus Hækkerup (S), 2010-01-20:
Transportministeren har lige sagt, at man ser sig om efter andre systemer, og så må jeg spørge: Betyder det med at se sig om efter andre systemer ikke, at der er en mulighed for, at man kan begynde i Danmark med det GPS-baserede afgiftssystem, der er i Tyskland, eller det, der er i Østrig?
Kim Behnke (FP), 1998-01-20:
Det er i hvert fald Fremskridtspartiets intention med forslaget, at vi ikke længere skal have det tilfældige roulettespil, hvor man lige pludselig afhængig af, hvilken vurderingskreds man bor i, afhængig af, hvilket humør vurderingsmanden er i, når de kommer forbi, risikerer at få sin privatøkonomi ødelagt.
Jens Rohde (KD), 2022-01-13:
Og hvis vi så kan se hinanden i øjnene og sige, at ja, det er så vigtigt, så det finansierer vi selvfølgelig i den næste finanslov, så er vi dog nået meget længere, end vi har været i de sidste 10 år, hvor det her har været diskuteret igen og igen, altså om ikke de anbefalinger, som vi kender og har kendt alt for længe, skal systematiseres ind i loven, således at hospitalsledelserne rent faktisk ved, hvad de skal spørge om, hvordan de skal håndtere det, og at vi også ruster vores sundhedspersonale til at håndtere det fagligt.
Finn Sørensen (EL), 2013-03-15:
Reduktionen i årsværk har givet anledning til en del kritiske bemærkninger i høringssvarene, især fra Dansk Socialrådgiverforening og Danske Handicaporganisationer, og deres skepsis går jo på, om nu også ressourcerne er til stede til at opfylde de udmærkede målsætninger, der ligger i forslaget?
Katarina Ammitzbøll (KF), 2021-04-26:
Der er rigtig mange sager om dårligt indeklima, særlig også her i hovedstaden, på skolerne f.eks., og vi halter også bagud med at implementere EU's bindende mål om en energieffektivitet på mindst 20 pct. sidste år i 2020, og det var et mål, der var sat i 2010.
Kristian Pihl Lorentzen (V), 2022-02-03:
Vi anerkender da problemet med biodiversiteten, men gjorde det noget, at vi tog lidt mere tid til at prøve at komme de mennesker i møde, de mange mennesker ude omkring i landet, som er bekymrede for det her, i stedet for bare at tromle frem og sige: Take it or leave it, det er det her eller ingenting, og at alt det, de andre kommer med, kan de godt pakke sammen?
Helge Sander (V), 2006-11-08:
Der ville jo ikke være nogen sammenhæng i det, hvis det var således, at vi sagde, at vores klare mål er, at mindst halvdelen af de unge skal have en videregående uddannelse i 2015, og samtidig spillede ud med de ting, som hr. Rasmus Prehn vil skyde os i skoene.
Bent Bøgsted (DF), 2020-06-24:
For når vi skal have en velfungerende forsvarsindustri, gør det mig lidt ondt, at vi så hører, at forsvarsindustrien i Danmark synes, at der ikke er så stor lydhørhed fra forsvarsministerens side, og at det er svært for virksomhederne at få et møde med ministeren om emnet, end det var med tidligere forsvarsministre.
Kristian Jensen (V), 2008-05-06:
Jeg synes, det er en ganske glimrende ordning, og jeg synes, det er godt, at hr. Jens Peter Vernersen her fremhæver - kan man høre - at Socialdemokratiet på trods af de forbedringer, der var, stadig væk er mere optaget af at bekæmpe privathospitaler end af at bekæmpe ventelister.
Eva Møller (KF), 2001-02-22:
Jeg tror faktisk endda, jeg sluttede min ordførertale med at sige nej tak til tvang og ikke til pligt. Jeg vil da gerne sige til ministeren, at vi er store tilhængere af varmepligt i Det Konservative Folkeparti, men deri kunne jo også sagtens ligge en frihed til selv at vælge varmekilden, og det er det, vi går ind for. Jeg troede egentlig også, at ministeren og vi var enige om, at vi i dette land havde undervisningspligt, men ikke skolepligt.
Lisbeth Bech-Nielsen (SF), 2023-03-29:
I en lidt anden boldgade undrer det os i SF, hvorfor udgiftslofterne for 2025 og 2026 bliver fastlagt, når de mellemfristede fremskrivninger ikke er opdaterede og de øgede forventninger til den strukturelle beskæftigelse heller ikke er sat ind i de her tal.
Helle Sjelle (KF), 2006-02-28:
Nu er det jo en sag, som man har drøftet ganske indgående og gennem længere tid i forskellige fora, og derfor ved vi jo også godt, at der er en diskussion på det område om, hvorvidt det er det rigtige at gøre eller ej, men vi vælger altså i Det Konservative Folkeparti at hælde til, at det er en mulighed, som vi mener man skal kunne bruge.
Peter Duetoft (CD), 1997-12-17:
For i samme ændringsforslag er der rent faktisk emballageafgiften, som vi var medfaddere til, og så er der pesticidafgiftsforhøjelsen, som vi er modstandere af. Så kan man jo selvfølgelig vælge at stemme efter, hvad man nu har lyst til, og man kunne også undlade at stemme.
Søren Egge Rasmussen (EL), 2021-12-21:
Jeg synes også, det er værd at lægge mærke til, at vi jo sådan set havde et klimavalg i 2019; det blev noget, der blev prioriteret i regeringens forståelsespapir med det parlamentariske grundlag, og det er noget, som er blevet fulgt op på flere gange, bl.a. i den finanslovsaftale, som er lavet med det parlamentariske grundlag plus et par partier mere.
Simon Emil Ammitzbøll (LA), 2010-04-06:
Det vil altså sige, at børn af dem, der selv har råd til at købe et solarium, godt må gå i solarium, mens børn, hvis forældre ikke har råd til at købe et solarium, og som derfor køber det for en tier eller en tyver henne på gadehjørnet, så ikke kan gøre det fremover.
Pernille Vermund (NB), 2021-12-21:
Men prøv at høre her, hvis man plæderer for, at det er embedsværket, der skal træffe afgørelse om statsborgerskab, så siger man direkte, at man er imod den paragraf i grundloven, som i dag definerer, at det er Folketingets medlemmer, der tildeler statsborgerskab ved lov.
Steen Gade (SF), 1998-01-15:
Så bemærkede jeg, at justitsministeren præciserede her fra talerstolen, at ansvaret er de politiske partiers, og det er jeg enig i, og min bemærkning nu bagefter handler ikke om at anfægte det, men jeg har alligevel forstået, regner jeg med, at justitsministeren, selv om han betegnede Justitsministeriets rolle nærmest som et sekretariat, ikke mener et ekspeditionskontor.
Eigil Andersen (SF), 2012-11-27:
Jamen når det er sat så lavt, hænger det selvfølgelig sammen med, at det på et eller andet tidspunkt vil have en stærkt negativ betydning, og jeg kan ikke lige skitsere, hvor den grænse er, men jeg kan i hvert fald bare gentage, at 90-100 kr. om måneden ikke vil have de negative virkninger. Jeg vil foreslå noget.
Thor Möger Pedersen (SF), 2012-03-30:
I tillæg hertil er det også vigtigt at sikre vækst i dansk turisme, og der mener regeringen at det er afgørende, at vi sikrer en samlet strategi og en helt konkret handlingsplan, hvor vi samarbejder med både virksomheder, de ministerier, der har med tingene at gøre, og interesseorganisationer.
Ole Vagn Christensen (S), 2002-02-27:
Jeg vil sige tak til ministeren for besvarelsen, men der var nu ikke meget i den, bortset fra at det lød, som om der er lagt op til, at der skal være 40 mio. kr. Er det ikke rigtigt, hr. minister, at der står i finanslovforslaget, at det forventes, at der i 2002 gives tilsagn om støtte til omkring 40 nye projekter, og at der tales om olie, naturgas, miljøvenlig el- og varmeproduktion, vindenergi, energianvendelse i bygninger, solenergi, industrielle processer og Energi og Samfund?
Per Clausen (EL), 2013-02-21:
Er et af problemerne ikke, at ministeren sådan set ikke har været i stand til at sandsynliggøre, og det har heller ingen af de andre ordførere, at de ændringer, man laver af SU-systemet, gør, at folk kommer hurtigere igennem, og at ændringerne i SU-systemet derfor udelukkende er et besparelsesprojekt for at nå op på de 2 mia. kr., man skal op på, fordi de gode ting ikke gav nok?
Benedikte Kiær (KF), 2013-04-25:
Nu bliver det jo vedtaget, hvis man sådan lytter efter, hvad der er sket i den her sag i løbet af dagen, og det vil sige, at indgrebet kommer, men så må Liberal Alliance jo egentlig – efter Liberal Alliances logik – have meldt sig ud af forhandlingerne om en folkeskolereform.
Gunvor Wibroe (S), 2024-05-31:
»Folketinget fordømmer Hamas’ terrorangreb mod Israel den 7. oktober 2023 og opfordrer til øjeblikkelig og betingelsesløs frigivelse af alle gidsler samt understreger forpligtelsen for konfliktens parter til at overholde folkeretten, herunder den humanitære folkeret.
Mona Juul (KF), 2022-12-20:
Dels kan CCS bidrage til at reducere udledninger, der ellers er vanskelige at reducere på anden vis – ja, faktisk anslår CONCITO, at 5 mio. t reduktioner i Danmark i 2030 er muligt, altså væsentlig mere end det, vi foreløbig har afsat midler til, som jo kun er 1,4 mio. t. Dels kan CCS bruges til at skabe negative emissioner.
Peter Skaarup (DD), 2023-12-08:
Spørgsmålet er jo selvfølgelig så, når man læser det her forslag, om man kan komme til Danmark, og om det er proportionelt, at man f.eks. som ingeniør med en opholdstilladelse knyttet til en bestemt arbejdsgiver så efterfølgende også have beskæftigelse som kok eller lignende ved siden af.
Rasmus Nordqvist (SF), 2020-06-11:
Jeg synes, det har været rart at se udenrigsministeren være meget tydelig i EU-sammenhæng og i Europarådssammenhæng – det kommer vi tilbage til – for der har vi da i hvert fald til de parlamentariske forsamlinger nogle gange skulle rejse problematikken om menneskerettigheder over for andre lande og parlamentarikere fra andre lande.
Morten Helveg Petersen (RV), 2003-03-21:
Mit spørgsmål til Venstres ordfører skal i al korthed gå på, om Venstres ordfører kan bekræfte, at kun 4 ud af 15 medlemmer af Sikkerhedsrådet i tirsdags - undskyld, i onsdags, det er 48 timer siden - taler for en væbnet aktion.
Martin Henriksen (DF), 2018-04-04:
Ved bl.a. at sammenligne fingeraftryk muliggør systemet, at medlemsstaterne kan kontrollere, om en asylansøger eller en udlænding, der opholder sig ulovligt på nationalstatens område, allerede har indgivet en ansøgning i en anden medlemsstat, eller om en asylansøger ulovligt har bevæget sig ind på det, der i lovforslaget betegnes som EU's territorium – selv om vi jo nok i Dansk Folkeparti foretrækker betegnelsen nationalstaternes territorium; det er vel trods alt menneskets bedste opfindelse, altså nationalstaten, men o.k., det skal så ikke adskille os i forhold til det her lovforslag.
Mattias Tesfaye (S), 2026-02-03:
På samme måde synes jeg også, vi hører fra mange lærere og pædagoger for den sags skyld, at når børn kommer i alvorlig mistrivsel, hvor nogle måske ikke har været i skole i lang tid, og hvor andre har svært ved at være i skolens fællesskaber, så er det jo meget sjældent et lyn fra en klar himmel.
Mette Frederiksen (S), 2013-11-22:
Vi er enige på tværs af traditionelle skel, og jeg skal ikke forlænge diskussionen meget, men blot erklære mig enig i de ord, der allerede er faldet, om, at det er snusfornuft at gennemføre lovforslaget her; kommunerne kan faktisk godt få den gældende lovgivning til at fungere på en ordentlig måde, og reglerne om strafrefusionen har været suspenderet i en årrække, uden at det har betydet, at borgerne har fået en for sen opfølgning.
Tom Behnke (FP), 1998-05-06:
Jeg kan godt forstå fru Jette Gottliebs budskab om, at der er nogle, der ikke får glæde af de forbedringer, der lægges op til - det har jeg forstået er Enhedslistens synspunkt - men kunne vi ikke få nogle eksempler på den dér »stribe af forringelser«?
Lars Løkke Rasmussen (V), 2004-03-11:
Det er jo heller ikke nogen hemmelighed, at lovforslaget har en baggrund i, at vi også tidligere med hinanden har diskuteret, hvordan vi kan lave en ordning, som skaber større åbenhed, større gennemsigtighed uden samtidig, og det er jo den problemstilling, som både hr. Naser Khader og fru Tove Videbæk tager frem, at autorisere bestemte grupper eller blåstemple med så stort et stempel, at hele statsmagten har sat sig bag og siger, at det her virker.
Kim Andersen (V), 2011-03-01:
Konsekvensen af dobbeltbeskatningsaftaler er generelt, at de forbedrer erhvervslivets vilkår for investering i det pågældende land og forbedrer mulighederne for arbejde i udlandet, netop fordi dobbeltbeskatningsaftalerne gør op med globalindkomstprincippet, der kort fortalt går ud på, at alle lande beskatter al indkomst uanset optjeningsstedet.
Tom Behnke (KF), 2009-04-02:
Derfor er det altså nødvendigt med nogle helt klare regler på det her område, f.eks. regler om pålæg om mundkurv, regler om eventuel aflivning i de værste tilfælde, og eventuelt pålæg til ejeren om ikke at beskæftige sig med hunde mere, så vi undgår lignende situationer i fremtiden.
Benny Engelbrecht (S), 2008-06-12:
Det er et fint spørgsmål, hr. Per Clausen rejser i denne sammenhæng, for det giver mig jo lejlighed til at fastslå, at vi senere her i Folketinget skal fastsætte rammerne for, hvordan fremtidens postbetjening i Danmark skal være, og det skal vi i forbindelse med liberaliseringsforhandlingerne og vedtagelse af en fremtidig liberalisering.
Svend Auken (S), 1999-04-08:
Vores erfaring betyder, at vi både kan og skal sætte tydelige danske fingeraftryk på udviklingen af energipolitikkens internationale dimension. Regeringens principaftale med Venstre, Socialistisk Folkeparti, Det Konservative Folkeparti og Kristeligt Folkeparti om en samlet lovreform for elsektoren er en central brik i denne udvikling, dels fordi et meget bredt flertal i Tinget hermed har fastlagt langsigtede strukturelle rammer for elsektoren og er blevet enige om, hvad den konkrete udvikling skal være foreløbig til og med 2003, dels fordi vi i fællesskab har skabt en model, der kan være en inspirationskilde for udvikling uden for Danmarks grænser.
Svend Auken (S), 1997-12-04:
Men hvis der opstår en situation, hvor vi fra dansk side finder det nødvendigt at opretholde eller indføre nationale regler, som er strengere end de vedtagne EU-regler, er jeg naturligvis parat til at bruge miljøgarantien. Jeg tror personlig ikke, at befolkningen er så interesseret i flere teoretiske udlægninger af Amsterdamtraktatens miljøgaranti.
Line Barfod (EL), 2003-04-24:
Når man lytter til denne debat og de debatter, vi har haft tidligere i denne samling om rockere, skulle man tro, at rockerne var et af de mest alvorlige problemer i Danmark, og at hele samfundet var ved at blive undergravet, og at alle de unge løb hen for at se, hvor der var en rockerbande eller supporterbande, som de kunne være med i.
Johs. Poulsen (RV), 2006-02-07:
Så synes vi, at det er lidt interessant, at det samtidig er et sted, hvor man beskæftiger sig med spændende oplevelser, udvikling af spændende natur og spændende enkeltbegivenheder, f.eks. store sportsbegivenheder eller lignende, alt sammen noget, der gør mennesker glade.
Per Clausen (EL), 2014-12-04:
Det er klart, at det kan man godt som højreorienteret liberalistisk politiker synes er uretfærdigt at gøre noget ved, fordi man i grunden synes, at et system, hvor borgerne betaler samme kronebeløb i skat, uanset hvor meget de tjener, er det, der er udtryk for retfærdighed.
Erik Christensen (S), 2016-02-10:
Skal jeg forstå ministerens svar således, at hvis det bliver dyrere, hvad jeg i hvert fald kan have en grim forventning om, så vil regeringen finde finansieringen på finansloven og ikke ved effektiviseringer og besparelser ude i de enkelte styrelser, sådan at det reelt ikke vil være 3.900 arbejdspladser, der flytter ud, men måske nogle færre?
Kristian Thulesen Dahl (DF), 2011-12-01:
Altså folk, der er ansat i en stilling, og som bliver politikere og så tager orlov fra den stilling, de er i, og med sikkerhed ved, at når de er færdige som politikere, så kan de komme tilbage til den stilling – den står klar til dem, når de er færdige som politikere – får også ret til 1 års vederlag oveni, plus at det jo altså bliver suppleret op i år 2.